《和前人韵赋昌溪洞口》
宋代·阳枋

洞口天容黯，灵宫暂洁斋。
中宵轻霡霂，向晚卷云霾。
岩削苍璆璧，峰攒碧玉钗。
水花纷迸峡，石乳溜垂岩。
喷浪迟归舫，穿涛急去{上竹下泊换卑}。
布飞千丈直，屏立半空排。
木任岩藤束，花从涧草埋。
高猿枝袅袅，幽鸟韵喈喈。
亭午烟光冷，深春风色飁。
便疑与世隔，直与洞仙偕。
意得诗偏好，情间乐可涯。
寄言轩冕客，名利莫装怀。

作者简介：阳枋（1187-1267），字正父，原名昌朝，字宗骥，合州巴川（今重庆铜梁东南）人。居字溪小龙潭之上，因号字溪。